Jump to content

# Arch terminology (Magyar)

From ArchWiki
Fordítás állapota: Ez a cikk az angol Arch terminology című cikk magyar nyelvre lefordított változata. Utolsó fordítás dátuma: 2025.11.10. Amennyiben a lefordítás időpontja óta az angol nyelvű cikkben történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Kapcsolódó cikkek

- Arch build system (Magyar)
- Arch Linux (Magyar)
- Arch Linux Archive (Magyar)
- Arch User Repository (Magyar)
- ArchWiki:About_(Magyar)
- Official repositories (Magyar)
- Pacman (Magyar)#Szoftvercsomagok telepítése
- Package Maintainers (Magyar)
- PKGBUILD (Magyar)
- makepkg (Magyar)
- mkinitcpio (Magyar)
- namcap (Magyar)
- pacman (Magyar)

Ez az oldal arra szolgál, hogy eloszlassa az Arch Linux közösségben használt gyakori kifejezések körüli félreértéseket.

## ABS

Az ABS az Arch build system (Arch építési rendszer) rövidítése.

## Arch Linux

Az Arch operációs rendszerre a következőképpen kell hivatkozni:

- Arch Linux (a hivatalos, teljes név),
- Arch (a "Linux" önmagától odaértetődő),
- archlinux (a UNIX rendszerben használt névformátum).

Az "Archlinux", "ArchLinux", "archLinux", "aRcHlInUx" stb. mind furcsa és még furcsább eltorzulások.

Hivatalosan az "Arch" kifejezés az "Arch Linux" névben /ɑːrtʃ/ hangzással ejtendő (mint angolul az "archer" / "bowman", ami az "íjász", vagy az "archnemesis", ami az "ősellenség"). Nem úgy kell kiejteni, mint az "ark" vagy "archangel".

## Arch Linux Archive

Az Arch Linux Archive (röviden: ALA), korábbi nevén Arch Linux Rollback Machine (ARM), az idők során készült hivatalos szoftvercsomag-tárolók pillanatképeit, ISO képfájlokat és bootstrap tömörített fájlokat tárolja.

## ArchWiki

Az ArchWiki az Arch Linux dokumentációjának lelőhelye. Bárki hozzájárulhat a wiki tartalmához.

## AUR

Az Arch User Repository (AUR, vagyis Arch User szoftvercsomag-tároló) egy közösség által működtetett szoftvercsomag-tároló az Arch felhasználók számára. Szoftvercsomag-leírásokat (PKGBUILD fájlokat) tartalmaz, amelyek lehetővé teszik, hogy a felhasználó forráskódból szoftvercsomagot hozzon létre a makepkg parancs segítségével, majd telepítse azt a pacman használatával. Az AUR célja, hogy rendszerezze és megossza a közösség által létrehozott új szoftvercsomagokat, valamint elősegítse a népszerű szoftvercsomagok gyorsabb bekerülését az extra szoftvercsomag-tárolóba.

Az hivatalos szoftvercsomag tárolóba újonnan bekerülő szoftvercsomagok jelentős része az AUR szoftvercsomag-tárolóban kezdi a pályafutását. Az AUR szoftvercsomag-tárolóban a felhasználók a saját szoftvercsomag-építéseiket (PKGBUILD és a kapcsolódó fájlok) tehetik közzé. Az AUR közössége szavazhat a szoftvercsomagok mellett vagy ellen. Amennyiben egy szoftvercsomag elég népszerűvé válik — feltéve, hogy megfelelő licenccel rendelkezik és jól van becsomagolva — bekerülhet az extra szoftvercsomag-tárolóba, amely közvetlenül elérhető a pacman vagy az ABS segítségével.

Az Arch Linux User Repository (AUR) szoftvercsomag-tároló itt érhető el.

## bbs

Bulletin board system, de az Arch esetében ez egyszerűen csak a támogatói fórum, amely itt található meg.

(A Bulletin Board System, röviden BBS, egy olyan informatikai rendszer, amely lehetővé teszi a felhasználók számára, hogy üzeneteket váltsanak, és fájlokat osszanak meg.)

## core/[core]

A core szoftvercsomag-tároló az Arch Linux operációs rendszerhez szükséges alapvető szoftvercsomagokat tartalmazza. A core mindent biztosít, ami egy működő, parancssorral ellátott operációs rendszerhez szükséges.

## Egyedi, felhasználó által létrehozott szoftvercsomag-tároló

Bárki létrehozhat egy szoftvercsomag-tárolót, és elérhetővé teheti azt más felhasználók számára az interneten. Egy szoftvercsomag-tároló létrehozásához Önnek szüksége van egy szoftvercsomag-készletre és egy pacman-kompatibilis adatbázisfájlra az Ön szoftvercsomagjai számára. Ha ezeket a fájlokat online elhelyezi, akkor bárki használhatja az Ön szoftvercsomag-tárolóját, amennyiben azt hagyományos szoftvercsomag-tárolóként adja hozzá.

Részletekért tekintse meg az Egyedi helyi szoftvercsomag-tároló leírást.

## Fejlesztő

Félistenek dolgoznak az Arch fejlesztésén anyagi ellenszolgáltatás nélkül. A fejlesztőket csak az isteneink, Judd Vinet és Aaron Griffin múlják felül — akiket viszont a taco múlik felül.

(A "taco istenség" kifejezés nem egy hivatalos vagy elterjedt vallási vagy mitológiai fogalom, hanem inkább humoros vagy szleng jellegű szókapcsolat lehet. Az alapja a "taco" – egy hagyományos mexikói étel, amely kukorica- vagy búzalisztből készült tortillába hajtott húsos, zöldséges, fűszeres töltelék. A "taco istenség" kifejezést gyakran használják viccesen vagy szeretetteljesen arra, hogy valaki mennyire rajong a tacóért – mintha egy "istenségként" tisztelné az ételt. Például egy taco-rajongó viccelődhet úgy, hogy "a taco az én istenem", vagy "imádom a taco istenséget".)

## extra/[extra]

Az Arch core szoftvercsomag-tárolójának a szoftvercsomagkészlete meglehetősen letisztult, de ezt kiegészítjük egy nagyobb, teljesebb extra szoftvercsomag-tárolóval. Ez a szoftvercsomag-tároló folyamatosan bővül a közösségünk által beküldött szoftvercsomagok segítségével. Itt találhatóak az asztali környezetek, ablakkezelők és általánosan használt programok.

## initramfs/initrd

Tekintse meg az mkinitcpio leírást.

## KISS

A "Keep It Simple, Stupid". Mozaikszóként, röviden: KISS. Magyarra fordítva: "Tartsd egyszerűen, hülye!". Az egyszerűség az Arch Linux egyik fő alapelve, amelyre törekszik.

(A KISS egy angol nyelvű elv vagy tervezési filozófia. Lényege, hogy ne bonyolítsuk túl a dolgokat. Az egyszerű megoldások gyakran hatékonyabbak, könnyebben érthetőek, karbantarthatóak és használhatóak. Az amerikaiak szerint először az amerikai hadseregben terjedt el az 1960-as években, különösen a mérnöki és tervezési munkák során. Az elv arra ösztönözte a mérnököket, hogy olyan rendszereket tervezzenek, amelyeket a lehető legegyszerűbben lehet működtetni és javítani – akár egy átlagos katona is megértse. Valószínűleg belátták, és végül csak közönségesen lemásolták az oroszok által régóta alkalmazott, gyakorlatban jól bevált gondolkodást.)

## makepkg

A makepkg segédprogram szoftvercsomagokat készít Önnek. A makepkg a szükséges metaadatokat egy PKGBUILD fájlból olvassa be. Mindössze egy szoftvercsomag-készítésre alkalmas Linux platformra, a curl programra és néhány build szkriptre van szükség. A szkriptalapú szoftvercsomag-készítés előnye, hogy a tényleges munkát csak egyszer kell elvégeznie. Miután elkészült egy szoftvercsomaghoz a build szkript, csak futtatnia kell a makepkg parancsot, és az elvégzi a többit: Letölti és ellenőrzi a forráskódfájlokat, ellenőrzi a szoftvercsomag-függőségeket, beállítja az építési paramétereket, elkészíti a szoftvercsomagot, telepíti azt egy ideiglenes gyökérkönyvtárba, elvégzi a testreszabásokat, létrehozza a metaadatokat, és becsomagolja az egészet, hogy a pacman használni tudja.

## namcap

A namcap egy szoftvercsomag-ellenőrző segédprogram, amely az Arch Linux szoftvercsomagjaiban vagy azok PKGBUILD fájljaiban előforduló problémákat vizsgálja. Szabályokat tud alkalmazni a fájllistára, magukra a fájlokra, illetve az egyes PKGBUILD fájlokra.

A szabályok üzenetek listáját adják vissza. Minden üzenet három típus egyike lehet: Hiba, figyelmeztetés vagy információ (ezeket tekintheti megjegyzésnek vagy kommentárnak). A hibák (jelölésük: 'E:') olyan problémák, amelyekről a namcap nagy bizonyossággal állítja, hogy hibásak, és javításra szorulnak.A figyelmeztetések (jelölésük: 'W:') olyan dolgok, amelyeket a namcap szerint érdemes lenne módosítani, de ha pontosan tudja, mit csinál, akkor el is hagyhatja őket. Az információk (jelölésük: 'I:') csak akkor jelennek meg, ha az info argumentumot használja. Ezek az üzenetek hasznos információt nyújthatnak, de nem utalnak semmilyen szükséges módosításra.

## Szoftvercsomag

Tekintse meg a pacman (Magyar)#Szoftvercsomagok telepítése leírást.

Megjegyzés A különböző GNU/Linux disztribúciók eltérő szoftvercsomagokat és szoftvercsomag-kezelőket használnak, ami azt jelenti, hogy például a pacman szoftvercsomag-kezelő nem képes Debian szoftvercsomagokat telepíteni az Arch operációs rendszeren.

## Szoftvercsomag-karbantartó

A szoftvercsomag-karbantartó feladata, hogy frissítse a szoftvercsomagokat, amikor új verziók válnak elérhetővé az upstream felől, valamint hogy válaszoljon a szoftvercsomagokhoz kapcsolódó hibákkal kapcsolatos támogatási kérdésekre. A kifejezés az alábbiakra vonatkozik:

- Az Arch munkatársai, akiket korábban Trusted Users (TU) néven lehetett ismerni, az extra szoftvercsomag-tárolóban található szoftvercsomagokat tartják karban, és felügyelik az AUR szoftvercsomag-tárolót. Megbízatásukat a meglévő szoftvercsomag-karbantartók többségi szavazással adják, és az AUR szoftvercsomag-karbantartói irányelvek, valamint a Szoftvercsomag-karbantartói szabályzat szerint járnak el.
- Fejlesztők, akik az hivatalos szoftvercsomag-tárolókban (különösen a core szoftvercsomag-tárolóban) található szoftvercsomagokat tartják karban.
- Minden felhasználó, aki PKGBUILD fájlokat tart karban az AUR szoftvercsomag-tárolóban.

A szoftvercsomag karbantartója az a személy, aki jelenleg felelős az adott szoftvercsomagért. A korábbi karbantartókat a PKGBUILD fájlban közreműködőként kell feltüntetni, más olyan személyekkel együtt, akik hozzájárultak a szoftvercsomaghoz.

## pacman

Tekintse meg a pacman leírást.

## PKGBUILD

A PKGBUILD fájlok kis szkriptek, amelyeket Arch Linux szoftvercsomagok készítésére használnak. További részletekért tekintse meg a Szoftvercsomagok létrehozása című leírást.

## Szoftvercsomag-tároló

A szoftvercsomag-tároló (angolul: repository, röviden: repo) egy vagy (általában) több PKGBUILD fájl előre elkészített szoftvercsomagjait tartalmazza. A hivatalos szoftvercsomag-tárolók külön részekre vannak osztva a könnyebb karbantartás érdekében. A pacman szoftvercsomag-kezelő ezeket a szoftvercsomag-tárolókat használja a szoftvercsomagok keresésére és telepítésére. A szoftvercsomag-tároló lehet helyi (azaz az Ön számítógépén lett kialakítva), vagy távoli (azaz a szoftvercsomagok letöltés után vannak telepítve).

## RTFM

Az RTFM, vagyis a "Read The Friendly Manual". Jelentése: "Olvassa el a barátságos kézikönyvet". Ez az egyszerű üzenet van gyakran válaszolva az új Linux/Arch felhasználóknak, amikor egy program működéséről érdeklődnek, holott az egyértelműen le van írva a program kézikönyvében.

Ez a mozaikszó a saját aggyal történő gondolkodásra való felhívás, egyáltalán nem sértés. Gyakran akkor használják, amikor úgy tűnik, hogy a felhasználó nem tett semmilyen próbálkozást a probléma önálló megoldására. Ha valaki ezt mondja Önnek, akkor nem akarja megbántani, csupán a válaszoló frusztrált az Ön erőfeszítésének vélt hiánya miatt.

Amennyiben ezt válaszolják Önnek, akkor a legjobb amit Ön tehet, hogy elolvassa a kézikönyvet. Egy adott PROGRAMNEVE nevű program kézikönyvének megtekintéséhez írja be a parancssorba a következő parancsot: `man PROGRAMNEVE`

Ha nem találja meg a kérdésére a választ a program kézikönyvében, akkor további módokon is megtalálhatja azt. Ön megteheti például a következőket:

- Kereshet a wiki oldalon.
- Kereshet a fórum oldalán.
- Kereshet a mailing lists szerint.
- Kereshet a web oldalon.

## Tesztelésre szánt szoftvercsomag-tárolók

Ezek azok a szoftvercsomag-tárolók, ahol a főbb szoftvercsomagokat vagy szoftvercsomag-frissítéseket a fő szoftvercsomag-tárolókba való belerakása előtt helyezik el, hogy a hibatesztelésre és a frissítési problémák feltárására sor kerülhessen. Alapértelmezetten le vannak tiltva, de az`/etc/pacman.conf`fájlban engedélyezhetőek.

## Arch módszer

A nem hivatalos kifejezés, amelyet hagyományosan a fő Arch Linux alapelveire használnak.

## Megbízható felhasználó (Trusted User, TU)

Tekintse meg a #Szoftvercsomag-karbantartó leírást.

## wiki

A wiki egy olyan hely, ahol dokumentációt találhat az Arch Linuxról. Bárki hozzájárulhat a dokumentációhoz.

Category:

- About Arch (Magyar)

Arch terminology (Magyar)
Add topic