Jump to content

# Help:Editing (Magyar)

From ArchWiki
Fordítás állapota: Ez a cikk az angol Help:Editing című cikk magyar nyelvre lefordított változata. Utolsó fordítás dátuma: 2025.11.18. Amennyiben a lefordítás időpontja óta az angol nyelvű cikkben történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Kapcsolódó cikkek

- ArchWiki:Bots (Magyar)
- Help:Discussion (Magyar)
- Help:Template (Magyar)

Az ArchWikit a MediaWiki működteti, amely egy ingyenes, PHP nyelven írt wiki szoftvercsomag, és eredetileg a Wikipédián való használatra készült. Részletesebb segítséget a Help:Contents on MediaWiki és a Help:Contents on Wikipedia oldalain talál.

Ez egy rövid útmutató az ArchWiki szerkesztéséhez. Szerkesztés vagy oldalak létrehozása előtt a felhasználókat arra biztatjuk, hogy ismerkedjenek meg a meglévő cikkek általános hangvételével, elrendezésével és stílusával. Törekedni kell a wikin belüli egységesség fenntartására. Az általános konvenciók áttekintéséhez tekintse meg az ArchWiki:Contributing, a Help:Reading és a Help:Style oldalakat.

A szerkesztéssel való kísérletezés érdekében használja a homokozót. A wiki jelöléseinek áttekintéséért tekintse meg a Help:Cheatsheet oldalt.

## Felhasználói fiók létrehozása

Regisztráció előtt ismerkedjen meg a magatartási kódexünkkel. Ahhoz, hogy szerkeszthesse az ArchWiki cikkeket, létre kell hoznia egy ArchWiki fiókot, és meg kell erősítenie a regisztrációhoz használt e-mail címét. A captcha kérdés megválaszolásához naprakész Arch Linux környezetre van szükség: A nem Arch felhasználók is hozzájárulhatnak a wikihez, és a kérdés megválaszolásához például elindíthatnak egy élő Arch operációs rendszert a legújabb telepítőképfájllal, használhatják a pacman-staticAUR parancsot (forráskódból előre lefordított binárisok elérhetőek), vagy egyszerűen használhatnak egy konténerképfájlt olyan eszközök segítségével, mint a Docker.

Miután Ön létrehozta a saját felhasználói fiókját, jelentkezzen be a Special:UserLogin oldalon.

Megjegyzés Az accounts.archlinux.org oldalon keresztül történő egyszeri bejelentkezés még nem lett implementálva. Tekintse meg az archlinux/infrastructure#38 leírást.

## Szerkesztés

Az oldal szerkesztésének megkezdéséhez kattintson a Edit source fülre az oldal tetején. Alternatív megoldásként a felhasználók egy cikk adott szakaszát szerkeszthetik a szakasz fejlécétől jobbra található edit source hivatkozásra kattintva. Megjelenik az Editing Page name vagy Editing Page name (section) oldal, amely a következő elemekből áll:

- Szerkesztőeszköztár (opcionális).
- Szerkesztődoboz.
- Szerkesztést összefoglaló doboz.
- Save changes vagy Save page, Show preview, Show changes, és Cancel linkek.

A szerkesztőmező tartalmazza az oldal vagy szakasz aktuális verziójához tartozó wikiszöveget (a szerkeszthető forráskódot, amelyből a szerver létrehozza a weboldalt). Szerkesztés végrehajtásához:

1. Szükség szerint módosítsa a wikiszöveget (részletekért tekintse meg a #Formázás leírást alább).
2. Magyarázza el a szerkesztést az Összefoglalás mezőben (például "elgépelés javítása" vagy "hozzáadott információk az xyz számára").
   Megjegyzés Minden szerkesztést leíró összefoglalónak kell kísérnie annak érdekében, hogy más felhasználók is könnyebben átnézhessék a szerkesztéseket. További információkért tekintse meg a Három alapvető szabály leírást.

1. A Show preview gombbal megkönnyítheti a korrektúrát és ellenőrizheti a formázást mentés előtt.
2. Amennyiben az Ön szerkesztése apróság és vitathatatlan, akkor jelölje meg az Ön szerkesztését az Apró változtatás jelöléssel, azáltal, hogy bejelöli az This is a minor edit jelölőnégyzetet.
3. Mentse el a változtatásokat a Save changes gombra kattintva. Ha nem elégedett, akkor kattintson inkább a Cancel gombra (vagy ismételje meg a folyamatot, amíg elégedett nem lesz).

Megjegyzés A cikkeket nem szabad aláírni, mert mindenki számárra szabadon és ingyen elérhető munkákról van szó. Nem szabad egyetlen szerkesztőt sem kiemelni a többi közül.

### Szerkesztések visszaállítása

Ha egy oldalt helytelenül szerkesztettek, akkor az alábbi eljárások leírják, hogy miként lehet visszaállítani egy cikket egy korábbi verzióra. Egyetlen szerkesztés visszaállításához a következőket kell tenni:

1. Kattintson a módosítandó oldal tetején található View history fülre (a Edit source fül mellett). Megjelenik a módosítások listája.
2. Kattintson a nem kívánt szerkesztés jobb oldalán található undo linkre. Megjelenik egy szerkesztési előnézet, amelyen bal oldalon az aktuális verzió, jobb oldalon pedig a mentendő szöveg látható.
3. Írja be a szerkesztés visszavonásának okát a szerkesztés összegzése mezőbe.
4. Ha elégedett, akkor kattintson a Save changes gombra az oldal alján.

A wiki oldalnak most vissza kell állnia eredeti állapotába.

Időnként több utolsó szerkesztést kell visszaállítani egyszerre. A cikk visszaállítása egy előző verzióra:

1. Kattintson a módosítandó oldal tetején található View history fülre (a Edit source fül mellett). Megjelenik a módosítások listája.
2. A kívánt verzió (azaz az utolsó jó verzió) megtekintéséhez kattintson a megfelelő időbélyegre. A verzió megjelenik.
3. Kattintson a Edit source fülre az oldal tetején. Meg fog jelenni egy figyelmeztetés: "Ön az oldal egy elavult változatát szerkeszti".
4. Írja be a verzió időbélyegét (az oldal tetején látható) és az okot a szerkesztési összefoglaló mezőbe, amiért az oldal állapotát visszaállítja.
5. Ha elégedett, akkor egyszerűen kattintson a Save changes gombra a verzió visszaállításának az érdekében.

Megjegyzés

- Kerülje a visszavonás és a szerkesztés együttes végrehajtását. Először vonja vissza a szerkesztést, majd végezzen további módosításokat. Ne szerkessze a revízió előnézetét.
- A hosszas viták elkerülése érdekében érdemes egy különösen részletes és bőbeszédű szerkesztési összefoglalót használni a visszavonás végrehajtásakor.

## Lapok létrehozása

Új oldal létrehozása előtt kérjük Önt, hogy vegye figyelembe a következőket:

- Releváns-e az Ön témája az Arch Linux operációs rendszer számára? A lényegtelen vagy haszontalan cikkeket törölni fogjuk.
- Másokat érdekel-e az Ön témája? Ne kizárólag azt vegye figyelembe, hogy miről szeretne Ön írni, hanem azt is, hogy mások mit szeretnének olvasni. A személyes jegyzetek az Ön felhasználói (User) oldalára valóak.
- Ön témája megéri-e azt, hogy egy új oldal legyen neki létrehozva? Keressen hasonló cikkeket a wikin. Ha léteznek ilyen cikkek, akkor fontolja meg egy meglévő cikk fejlesztését vagy egy új szakasz hozzáadását a már létező cikkhez.
- Jelentős lesz-e az Ön hozzájárulása? Kerülje a csonkok létrehozását, kivéve ha röviddel ezután bővíteni tervezi őket.

Egy új oldal létrehozásához ki kell választani egy leíró címet (title) és egy megfelelő kategóriát (category').

A cikkek elnevezésével kapcsolatos tanácsokért kérjük, hogy olvassa el a Súgó:Cikkek elnevezési irányelvei és a Súgó:Stílus#Cím cikkeket. Ne használja az "Arch Linux" kifejezést vagy annak változatait az oldalcímekben. Ez az Arch Linux wiki; feltételezzük, hogy a cikkek az Arch Linuxhoz kapcsolódnak (például "Az Openbox telepítése", nem pedig "Az Openbox telepítése Arch Linuxban").

A megfelelő kategória kiválasztása érdekében látogassa meg a Tartalomjegyzék oldalt. A cikkek több kategóriába is tartozhatnak, amennyiben az egyik kategória nem a másik szülőkategória (részletek a Súgó:Stílus#Kategóriák leírásban).

Önnek a következőket kell tennie annak érdekében, hogy új oldalt adjon hozzá valamilyen kategóriához (például "Az en uj oldalam" a "Valamilyen kategória" kifejezéshez):

1. Hozzon létre egy weblapot az új címmel azáltal, hogy megnyitja a webböngészőben a https://wiki.archlinux.org/title/Az_en_uj_oldalam weblapot (ne feledje el az "Az_en_uj_oldalam" részt a kívánt címmel helyettesíteni!).
2. Adja hozzá a `[[Category:Some category]]` kifejezést az oldalad tetejéhez.

Megjegyzés Ne hozzon létre kategorizálatlan oldalakat. Minden oldalnak legalább egy kategóriába kell tartoznia. Amennyiben Ön nem talál megfelelő kategóriát, akkor fontoljon meg egy új kategória létrehozását.

Ebben a szakaszban az új cikk még árva cikknek számít. A munka elvégzéséhez szánjon egy kis plusz időt arra, hogy másoktól származó linkeket helyezzen el az új cikkhez: Ez javítja az új cikk láthatóságát, és több felhasználót ösztönöz a közreműködésre. Valószínű jelöltek lehetnek a kapcsolódó szoftverekről szóló cikkek, az általánosabb áttekintő oldalak, vagy akár az olyan egyszerű listák, mint az Alkalmazások listája.

Bizonyos esetekben érdemes lehet egy aloldalt létrehozni, azaz egy másik oldal gyermekoldalát: Az aloldalak címeit a szuper-oldal címétől "/" szimbólum segítségével (perjellel) választjuk el. Ez gyakran hasznos a saját felhasználói oldal alatti vázlatok készítéséhez, például https://wiki.archlinux.org/title/User:Myself/%C3%9Aj_aloldalam.

## Formázás

A szöveg formázása, amikor csak lehetséges, wiki jelölőnyelvvel történik. A HTML elsajátítása nem szükséges. Különböző sablonok is elérhetőek a gyakori formázási feladatok számára. A sablonokról bővebben tekintse meg a Help:Template oldalt. A Help:Cheatsheet összefoglalja a leggyakoribb formázási beállításokat.

### Címsorok és alcímsorok

A címsorok és alcímsorok egyszerű módjai a cikkek szerkezetének a javítására. Ha Ön jól látja, hogy a témák különbözőek, akkor a cikket úgy tagolhatja, hogy minden egyes szakaszhoz külön címsort illeszt be. A stílussal kapcsolatos információkért tekintse meg a Súgó:Stílus#Szakaszcímsorok és a Súgó:Fejlécek hatékony használata cikkeket.

A címsoroknak a második szinttől kell kezdődniük, és így hozhatóak létre:

    == Második szintű címsor ==

    === Harmadik szintű címsor ===

    ==== Negyedik szintű címsor ====

    ===== Ötödik szintű címsor =====

    ====== Hatodik szintű címsor ======

Megjegyzés Első szintű címsorok használata nem engedélyezett. A formázásuk a cikk címének van fenntartva.

Ha egy cikknek legalább négy címsora van, akkor automatikusan létrejön egy tartalomjegyzék (TOC). Ha erre nincs szükség, akkor illesszen be a cikkbe egy `__NOTOC__` elemet. Próbáljon meg címsorokat létrehozni a homokozóban, és figyelje meg a tartalomjegyzékre (TOC-ra) gyakorolt hatást.

### Sortörések

Egy üres sor kezdi az új bekezdést, míg az egyes sortöréseknek nincs hatásuk a normál bekezdésekben.

A HTML `<br>` címke segítségével manuálisan is beszúrhatóak a sortörések, de ezt kerülni kell. A manuális sortörés más formázási elemekkel, például a listákkal indokolható.

Wikiszöveg | Megjelenés
--- | ---
    Ez a mondat
    három különálló
    sorra van törve.
| Ez a mondat három különálló sorra van törve.
    Ez az első bekezdés.

    Ez a második bekezdés.
| Ez az első bekezdés. Ez a második bekezdés.
    * Ez a pont <br> több sort ölel fel.
    * Ez a pont
    véget vet a listának.
| Ez a pont több sort ölel fel. Ez a pont véget vet a listának.

A szóközök helyes használatával kapcsolatban tekintse meg a Súgó:Stílus/Szóköz leírást.

### Félkövér és dőlt betűtipusok

A félkövér és dőlt betűtípust úgy adjuk hozzá a szerkesztett szövegeinkhez, hogy az adott szót vagy kifejezést kettő, három vagy öt aposztróf (`'`) veszi körül:

Wikiszöveg | Megjelenés
--- | ---
`''dőlt''` | dőlt
`'''félkövér'''` | félkövér
`'''''félkövér és dőlt'''''` | félkövér és dőlt

### Áthúzott szöveg

Ön az áthúzott szöveggel jelezheti, hogy maga az áthúzott szöveg már nem alkalmazható, illetve nem releváns.

Wikiszöveg | Megjelenés
--- | ---
    <s>Áthúzott szöveg</s>
| Áthúzott szöveg

### Listák

Ne feledje el, hogy a wiki szintaxisa nem támogatja a többsoros listaelemeket. Minden új sor karakter a listaelem definícióját zárja le. Egy listaelemen belüli új sor kezdéséhez használja a `<br>` címkét. Egy listaelemen belüli többsoros kódblokk beviteléhez használja a Template:bc karakterláncot, valamint a tartalom elhagyásához használja a `<nowiki>` címkéket. A részletekért tekintse meg a Help:Style/White space és Help:Template leírásokat.

#### Pontok felsoroláskor

A felsorolásjeleknek (pontoknak) nincs látható sorrendjük.

Felsorolásjel (pontok) beszúrásához használjon csillagot (`*`). Több `*` növeli a behúzás mértékét.

Wikiszöveg | Megjelenés
--- | ---
    * Első elem
    * Második elem
    ** Al-elem
    * Harmadik elem
| Első elem Második elem Al-elem Harmadik elem

#### Számozott listák

A számozott listák -ahogy a neve is mondja- számozást vezetnek be, és számok által rendezik a listaelemeket. Amennyiben az elemek megjelenési sorrendje nem az elsődleges szempont, akkor általában rendezetlen listákat kell használni.

Számozott listák létrehozásához használja a számjelet vagy a kettős kereszt szimbólumot (`#`). Több `#` jel növeli a behúzás mértékét.

Wikiszöveg | Megjelenés
--- | ---
    # Első elem
    # Második elem
    ## Al-elem
    # Harmadik elem
| Első elem Második elem Al-elem Harmadik elem
    # Első elem
    # Második elem
    #* Al-elem
    # Harmadik elem
| Első elem Második elem Al-elem Harmadik elem

#### Meghatározáslisták

A meghatározás — más néven leírás — pontosvesszővel (`;`) kezdődik, és kettősponttal kezdődik (`:`) a meghatározáshoz tartozó magyarázat.

Wikiszöveg | Megjelenés
--- | ---
    Meghatározáslisták:

    ; Billentyűzet: Gombokkal vagy billentyűkkel ellátott beviteli eszköz.
    ; Egér: Mutatóeszköz a kétdimenziós bevitel számára.

    vagy

    ; Billentyűzet
    : Gombokkal vagy billentyűkkel ellátott beviteli eszköz.
    ; Egér
    : Mutatóeszköz a kétdimenziós bevitel számára.
| Meghatározáslisták: Billentyűzet Gombokkal vagy billentyűkkel ellátott beviteli eszköz. Egér Mutatóeszköz a kétdimenziós bevitel számára. vagy Billentyűzet Gombokkal vagy billentyűkkel ellátott beviteli eszköz. Egér Mutatóeszköz a kétdimenziós bevitel számára.
    Ha egy kifejezésnek több meghatározása is van, akkor használjon további kettőspontokat:

    ; Kifejezés
    : Első meghatározás
    : Második meghatározás
| Ha egy kifejezésnek több meghatározása is van, akkor használjon további kettőspontokat: Kifejezés Első meghatározás Második meghatározás

Megjegyzés A meghatározáslistákat nem szabad egyszerűen formázásra használni. Részletekért tekintse meg a Wikipedia:Help:Wikitext#Description lists és a Description lists Accessibility példáit.

#### Kódblokk a listaelemekben

Egy példa a listákban lévő kódblokkal:

Wikiszöveg | Megjelenés
--- | ---
    # Első elem
    # Második elem: {{bc|<nowiki>
    programkód1
    programkód2
    programkód3
    </nowiki>}}
    # Harmadik elem
2. | Első elem Második elem:
       programkód1
       programkód2
       programkód3
Harmadik elem

### Behúzás

A szöveg behúzása érdekében tegyen kettőspontot (`:`) a sor elejére, a `:` utáni szóköz nem kötelező. Minél több kettőspontot tesz, annál jobban lesz behúzva a szöveg. Az új sor a behúzott bekezdés végét jelzi.

Wikiszöveg | Megjelenés
--- | ---
    Ez a szöveg egyáltalán nincs behúzva.
    :Ez a szöveg kissé van beljebb.
    ::Ez a szöveg még jobban beljebb van.
| Ez a szöveg egyáltalán nincs behúzva. Ez a szöveg kissé van beljebb. Ez a szöveg még jobban beljebb van.

Megjegyzés

- Kizárólag akkor használjon behúzást, amikor az feltétlenül szükséges a kívánt elrendezés elérése érdekében.
- A vitalapokon a behúzást használja a válaszadások számára (részletekért tekintse meg a Help:Discussion leírást).

### Programkód

A wikihez történő programkód hozzáadása számára használja a programkódformázási sablonok egyikét. Alternatív megoldásként minden sort egyetlen szóköz karakterrel kezdhet el, például:

     $ echo Helló, világ!

További részletekért tekintse meg a Programkód formázása leírást.

### Táblázatok

Tipp Tekintse meg a Mediawiki táblázatgenerátor weboldalt a táblázatok automatikus úton történő létrehozása érdekében.

Hatékony használat esetén a táblázatok segíthetnek az adatok rendszerezésében és összefoglalásában. A táblázatok speciális szintaxisával és formázásával kapcsolatban tekintse meg a Wikipedia:Help:Table leírást.

Wikiszöveg | Megjelenés
--- | ---
    {| class="wikitable"
    |+ Táblázatos adat
    ! Disztribúció !! Szín
    |-
    | Arch || Kék
    |-
    | Gentoo || Lila
    |-
    | Ubuntu || Narancssárga
    |}
Táblázatos adat
Disztribúció | Szín
--- | ---
Arch | Kék
Gentoo | Lila
Ubuntu | Narancssárga
    {| class="wikitable"
    ! Fájlrendszer !! Teljes méret !! Felhasznált hely !! Szabad terület !! Felhasznált % !! Felcsatolási hely
    |-
    | rootfs || 922G || 463G || 413G || 53% || /
    |-
    | /dev || 1.9G || 0 || 1.9G || 0% || /dev
    |}
Fájlrendszer | Teljes méret | Felhasznált hely | Szabad terület | Felhasznált % | Felcsatolási hely
--- | --- | --- | --- | --- | ---
rootfs | 922G | 463G | 413G | 53% | /
/dev | 1.9G | 0 | 1.9G | 0% | /dev

## Linkek

A linkek elengedhetetlenek ahhoz, hogy az olvasók eligazodjanak az oldalon. Általánosságban elmondható, hogy a szerkesztőknek gondoskodniuk kell arról, hogy minden cikk tartalmazzon más cikkekre mutató kimenő linkeket (el kell kerülni a sehova sem vezető halott linkeket), és hogy más cikkekből bejövő linkek hivatkozzanak rájuk (a mi hivatkozik erre speciális oldal használható a bejövő linkek megjelenítésére). Tekintse még a Help:Style (Magyar)/Formatting and punctuation (Magyar)#Első esetek leírást.

### Belső linkek

Ön a belső linkek segítségével számos hivatkozást létrehozhat a meglévő wikioldalak között. Ha ugyanazon a wikin belül egy másik oldalra szeretne hivatkozni, akkor egyszerűen írja a címet dupla szögletes zárójelek közé.

Például, amikor linket szeretne létrehozni, mondjuk a pacman (Magyar) cikkre, akkor használja a következőt:

    [[pacman (Magyar)]]

Megjegyzés Ha a céloldal nem létezik, akkor az eredmény egy piros színű link létrejötte lesz, amelyet a Help:Style (Magyar)#Hiperhivatkozás metafora szerint kerülni kell.

Amennyiben a cikk címétől eltérő szavakat szeretne használni a hivatkozás szövegeként, akkor a függőleges vonal ("|") után használhat egy címkét az alternatív szöveg megadásához.

Például:

    Az [[ArchWiki:About (Magyar)|ArchWiki]] az Arch Linux operációs rendszer elsődleges dokumentációs forrása.

...a következőképpen jelenik meg:

  Az ArchWiki az Arch Linux operációs rendszer elsődleges dokumentációs forrása.

Tipp A függőleges vonal szimbóluma ("|") a magyar billentyűzetkiosztáson a `Jobb Alt + W` billentyűgombok kombinációjával írható le. Az angol billentyűzeten a `Shift + \` gombokat kell lenyomni.

Amennyiben Ön egy cikk címének a többes számát szeretné használni (vagy bármilyen más utótagot szeretne hozzáadni) a linkhez, akkor a plusz betűket közvetlenül a dupla szögletes zárójelen kívülre írhatja le.

Például:

    A makepkg segédszoftvert a [[PKGBUILD]]-el együtt használjuk.

...a következőképpen jelenik meg:

  A makepkg segédszoftvert a PKGBUILD-el együtt használjuk.

(Fordítói megjegyzés: Mi magyarok jóval nagyobb szókinccsel rendelkezünk az idétlen egybites jenkikhez képest. Ezt az egész témakört megoldhatjuk kötőjelezéses gányolások nélküli is azáltal, hogy a linktől elkülönülve, másik szavakat használunk. Például: "A makepkg segédszoftvert a PKGBUILD segítségével használjuk").

#### Szekciólinkek

Egy adott dokumentumon belüli adott szakaszra mutató hivatkozás létrehozása érdekében egyszerűen írjon be egy `#` jelet, majd írja a kettős kereszt után közvetlen a szakasz címsorát.

Például:

    [[Help:Editing (Magyar)#Szekciólinkek]]

...a következőképpen jelenik meg:

  Help:Editing (Magyar)#Szekciólinkek

Tipp Amennyiben ugyanazon az oldalon belüli szakaszra hivatkozunk, akkor az oldal neve elhagyható. (Például: `[[#Szekciólinkek]]`).

#### Függőlegesvonal-trükk

Bizonyos esetekben a függőlegesvonal-trükk segítségével megspórolható a wiki linkek címkéinek a leírása. Az ArchWikiben használható legfontosabb esetek a következőek:

1. A cikkcímekben lehetővé teszi a nyelvi utótag elrejtését. Például a `[[Main page (Magyar)|]]` írásmóddal a link szövege a Main page szövegre alakítható.

1. Más névterekre vagy wikikre mutató linkekben a függőlegesvonal-trükk elrejti az előtagot. Például az `[[ArchWiki:About (Magyar)|]]` írásmód a About, linkre, és a `[[wikipedia:Help:Pipe trick|]]` pedig a Help:Pipe trick linkre alakul.

Amikor a lap mentésre kerül, a függőlegesvonal-trükk automatikusan létrehozza a link címkéjét, és ennek megfelelően módosítja a wikiszöveget.

### Nyelvek közötti váltás linkjei

A részletekért tekintse meg a Help:i18n (Magyar)#Nyelvek közötti váltás linkjei leírást.

### Inter-wiki linkek

Az úgynevezett inter-wiki linkek segítségével egyszerűen hivatkozhatunk más külső wikikben, például a Wikipédiában található cikkekre. Ennek a link-típusnak a szintaxisa a wiki neve, majd egy kettőspont, végül pedig a hivatkozni kívánt cikk nevének megadása dupla szögletes zárójelben.

Ha linket szeretne létrehozni a Wikipedia:Arch Linux cikk számára, akkor a következőket használhatja:

    [[Wikipedia:Arch Linux]]

Illetve létrehozhat egy átirányított linket egy Arch Linux Wikipedia cikk link-címkével:

    [[Wikipedia:Arch Linux|Arch Linux Wikipedia cikk]]

Megjegyzés A címkével ellátott, átirányított hivatkozások használatát hosszabb URL-címek rövidítésére kell fenntartani.

Részletekért tekintse meg az mw:Help:Links#Interwiki links leírást.

Az ArchWiki weboldalon elérhető összes inter-wiki hivatkozás listája megtekinthető a Special:Interwiki oldalon és az API híváson keresztül.

Tipp Alapértelmezés szerint a Wikipédia összes wikin belüli hivatkozása angol nyelvű oldalakra mutató hivatkozásnak minősül. Amennyiben Ön más nyelvű oldalra mutató hivatkozást szeretne létrehozni, akkor adjon hozzá egy nyelvi előtagot az oldal nevéhez. Például egy orosz oldalra mutató hivatkozás létrehozásához írja be az orosz nyelv nevét a `ru` betűkkel:

    [[Wikipedia:ru:Arch Linux]]

A fenti jelölésmód a Wikipedia:ru:Arch Linux linket hozza létre.

Vegye figyelembe, hogy ez a célwiki inter-wiki beállításától függ, így nem minden wikin működik. A Wikipédián viszont működik.

### Külső linkek

Ha külső webhelyre szeretne hivatkozni, akkor egyszerűen írja be a hivatkozni kívánt oldal teljes URL-címét.

    https://archlinux.org/

It is often more useful to give the link an alternative label rather than displaying the URL. Unlike #Internal links, external links with a label use single square brackets and the target URL and the label are separated by a space (not a pipe). For example, to have the link appear as Arch Linux, just type:

Gyakran hasznosabb egy alternatív címkét adni a linknek, mint megjeleníteni magát az URL szövegét. Az #Belső linkekkel ellentétben a címkével ellátott külső linkek egyetlen szögletes zárójelet használnak, és a cél URL-t és a címkét szóköz (nem függőleges vonal) választja el egymástól. Például, ha a link Arch Linux jelöléssel kell, hogy megjelenjen, akkor egyszerűen írja be a következőt:

    [https://archlinux.org/ Arch Linux]

Automatikusan számozott címke létrehozható úgy is, hogy az URL erőforrást egyetlen szögletes zárójelpár közé tesszük be. Ez gyakran előnyösebb az olyan kifejezéseknél, mint a "részletek itt". A "részletek a [1] linken" kifejezés létrehozásához, ahol a szám a hivatkozás oldalon elfoglalt sorrendjétől függően változik, egyszerűen írja be:

    részletek a [https://archlinux.org/] linken

Megjegyzés

- Más ArchWiki oldalakra mutató hivatkozások esetén (azaz a https://wiki.archlinux.org/ kezdetű hivatkozások esetén) a #Belső linkek jelölésmódot kell használni. Wikipédia oldalakra mutató hivatkozások esetén (azaz a https://en.wikipedia.org/ kezdetű hivatkozások esetén) #Inter-wiki linkek jelölésmódot kell használni.
- A gitlab.archlinux.org oldalon található problémákra mutató hivatkozások esetén a Template:Issue hivatkozást kell használni.
- Szoftvercsomagokra vagy szoftvercsomagcsoportokra való hivatkozáskor a használja a megfelelő sablont. Tekintse meg a Help:Style (Magyar)#Szoftvercsomagkezelési utasítások leírást.

## Átirányítások

This article or section needs expansion.

Reason: Alfejezetekre kell bontani, hogy világosan leírják: 1) Mi az átirányítás, 2) Mikor/miért kell átirányítani egy oldalt, 3) Hogyan kell átirányítani egy oldalt. (Discuss in Help talk:Editing (Magyar))

Az egyik oldalról a másikra történő automatikus átirányítás érdekében adja hozzá a `#REDIRECT` címkét és egy belső linket az oldal elejéhez, amelyre átirányítani szeretne.

Például a következőképpen irányíthatja át a "Pingvinek" oldalt a "Pingvin" oldalra:

    #REDIRECT [[Pingvin]]

Így bárki, aki bármelyiket a kettő közül beírja a keresőmezőbe, automatikusan a "Pingvin" oldalra fog ugrani.

Az átirányítások lehetővé teszik a link-létrehozás okának nyomon követését is, például csoportosítva azokat a WhatLinksHere oldalakon, és lehetővé teszik a link-töredékek gyors frissítését szakaszátnevezés esetén. A hátránya az, hogy az átirányítások nem jelenítik meg a link végső célpontját a böngészőben.

Átirányítás létrehozása előtt keresést végezhet a meglévő kompatibilis átirányítások ellenőrzéséhez. Például, Xorg.

Részletekért tekintse meg a Help:Style (Magyar)#Oldalak átirányítása és Help:Procedures (Magyar)#Vitalapok kezelése egy másik oldalra átirányítás után leírásokat.

Megjegyzés

- Az átirányítások nem mutathatnak más webhelyekre.
- Az átirányítások nem működnek kategóriaoldalak esetén.
- Az átirányításokat a szerver belsőleg oldja fel, és nem lassítják le a cikkek megnyitását.
- Egy meglévő oldal egy másikra való átirányítása dupla átirányítást hozhat létre: Tekintse meg a Help:Procedures (Magyar)#Dupla átirányítások kijavítása leírást a kijavításuk érdekében.

## Wiki változók, mágikus szavak és sablonok

A MediaWiki felismeri a cikkeken belüli bizonyos speciális karakterláncokat, amelyek megváltoztatják a szokásos viselkedést. Például a `__NOTOC__` szó hozzáadása egy cikk bármely részéhez megakadályozza a tartalomjegyzék létrehozását. Hasonlóképpen, a `__TOC__` szó használható a tartalomjegyzék alapértelmezett pozíciójának megváltoztatására. Részletekért tekintse meg a Help:Magic words leírást.

A sablonok és változók a wikiszöveg előre definiált részei, amelyek beilleszthetőek egy cikkbe a tartalom formázásának elősegítése érdekében.

A változókat a rendszer definiálja, és az aktuális oldal, wiki vagy dátum információinak megjelenítésére használhatóak. Például a `{{SITENAME}}` használatával megjeleníthető a wikiwebhelynek a neve (itt "ArchWiki" formában jelent meg). Az aktuális oldalhoz tartozó alternatív címsor beállításához egy másik wiki változó használható: `{{DISPLAYTITLE:Új cím}}`. (De ez nagyon korlátozott: Kizárólag az első betűt lehet kisbetűre cserélni, a szóközöket pedig aláhúzásjelre lehet cserélni. A normalizált címkarakterláncnak meg kell egyeznie a valódi oldal nevével, különben nem fog működni. A cím első betűjének kisbetűs megjelenítése érdekében használja a `{{Lowercase title}}` sablont).

A sablonokat ezzel szemben a felhasználó definiálja. Bármely oldal tartalma beilleszthető egy másik oldalba a `{{Namespace:Oldal neve}}` hozzáadásával egy cikkhez, de ezt ritkán van használva a Template névtéren kívüli oldalakkal. (Ha a névtér nincs megadva, akkor a Template elnevezést feltételezi a rendszer.) Például a Template:Note (Magyar), amely a következő wikiszöveggel illeszthető be egy cikkbe:

    {{Note (Magyar)|Ez egy megjegyzés.}}

...amely a következőképpen fog megjelenni:

Megjegyzés Ez egy megjegyzés.

További információkért tekintse meg a Help:Template (Magyar) leírást. Tekintse meg az elérhető sablonok listáját, például a Template:Tip (Magyar) vagy a Template:Warning (Magyar) sablonokat.

Category:

- Help (Magyar)

Hidden category:

- Pages or sections flagged with Template:Expansion

Help:Editing (Magyar)
Add topic