Jump to content

# DOSBox (Magyar)

From ArchWiki
Fordítás állapota: Ez a cikk az angol DOSBox című cikk magyar nyelvre lefordított változata. Utolsó fordítás dátuma: 2025.12.28. Amennyiben a lefordítás időpontja óta az angol nyelvű cikkben történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Kapcsolódó cikkek

- Wine (Magyar)
- Proton (Magyar)
- Video game platform emulators (Magyar)

A DOSBox egy x86 PC DOS-emulátor, amely régi DOS játékok vagy szoftverek futtatására szolgál.

## Telepítés

Telepítse a dosbox szoftvercsomagot. A DOSBox 2019 óta nem jelentetett meg új kiadást, ezért Ön esetleg kipróbálhatja a dosbox-svnAUR fejlesztői verziót. Alternatívaként telepíthető kettő fejlesztési elágazás:

- dosbox-stagingAUR – Célja a kódbázis modernizálása (és néhány disztribúció alapértelmezettként szállítja).
- dosbox-xAUR – Megpróbálja sokkal pontosabban emulálni a hardvert.

## Beállítás

Nincs szükség kezdeti beállításra, azonban a hivatalos DOSBox felhasználói kézikönyv hivatkozik egy `dosbox.conf` nevű beállításfájlra. Alapértelmezés szerint ez a fájl az Ön `~/.dosbox` könyvtárában található.

Ön új beállításfájlt is készíthet alkalmazásonként, ha a `dosbox.conf` fájlt átmásolja a `~/.dosbox` könyvtárból abba a könyvtárba, ahol az Ön DOS alkalmazása található, majd ennek megfelelően módosítja a beállításokat. Beállításfájlt automatikusan is létrehozhat: Egyszerűen futtassa a `dosbox` parancsot paraméterek nélkül a kívánt alkalmazás könyvtárában:

    $ dosbox

Ezután a DOS promptnál írja be:

    Z:\> config -wc dosbox.conf

A `dosbox.conf` beállításfájl ezután az aktuális könyvtárban lesz elmentve. Lépjen be az említett könyvtárba, és módosítsa a szükséges beállításokat a fájlban.

A beállításokat a hivatalos DOSBox wiki ismerteti.

## Használat

Egyszerű módja a DOSBox futtatásának, ha az Ön DOS játékát (vagy annak telepítőfájljait) egy könyvtárba helyezi, majd a `dosbox` parancsot futtatja a könyvtár elérési útjával kiegészítve. Például:

    $ dosbox ./game-folder/

Mostanra Önnek egy DOS promptja van, amelynek munkakönyvtára a fent megadott könyvtár. Innen futtathatja a kívánt szoftvereket:

    C:\> SETUP.EXE

## Tippek és trükkök

### DOSBox által lefoglalt fókusz felszabadítása

Ha a DOSBox lefoglalja a fókuszt, akkor használja a `Ctrl+F10` billentyűkombinációt annak feloldásához.

### Play music in DOS games

A zene lejátszásához néhány DOS játék MIDI szintetizátort igényel, amelyet a DOSBox nem emulál. Azonban a DOSBox használni tud egyet, ha az elérhető. Ha az Ön számítógépének nincs hardveres szintetizátora, akkor például a FluidSynth vagy a Timidity szoftveres szintetizátor használható.

## További olvasnivaló a témában

- dosbox.com – Hivatalos DOSBox weboldal.
- DOSGames.com – DOS játékok nagy szoftvercsomag-tárolója.
- Abandonia – Régi és elhagyatott DOS-os játékok nagy szoftvercsomag-tárolója.

Categories:

- Emulation (Magyar)
- Gaming (Magyar)

DOSBox (Magyar)
Add topic