Jump to content

# Reflector (Magyar)

From ArchWiki
Fordítás állapota: Ez a cikk az angol Reflector című cikk magyar nyelvre lefordított változata. Utolsó fordítás dátuma: 2025.11.07. Amennyiben a lefordítás időpontja óta az angol nyelvű cikkben történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Kapcsolódó cikkek

- Mirrors (Magyar)
- Pacman (Magyar)

A Reflector egy Python szkript, amely képes lekérni a legfrissebb tükörszerverlistát az Arch Linux Mirror Status oldalról, kiszűri a legnaprakészebb tükörszervereket, sebesség szerint sorba rendezi őket, majd felülírja a `/etc/pacman.d/mirrorlist` fájlt.

## Telepítés

Telepítse a reflector szoftvercsomagot.

## Használat

Futtassa a következő parancsot az összes elérhető lehetőség megtekintése érdekében:

    $ reflector --help

Megjegyzés Általában nem javasolt ország szerint szűrni, mivel egy adott országban csak véges számú tükörszerver érhető el. A hálózati átbocsátóképességet a földrajzi távolság csak részben határozza meg.

### Példák

Tekintse meg a reflector(1) § EXAMPLES man súgót.

Megjegyzés Az `/etc/pacman.d/mirrorlist` fájl felülírására vonatkozó példákat rendszergazdai (root) jogosultsággal kell futtatni. A folytatás előtt készítsen biztonsági másolatot, és a művelet után ellenőrizze az eredményt.

## Automatizálás

### systemd szolgáltatás

A Reflector tartalmazza a `reflector.service` szolgáltatást, amely a Reflectort az `/etc/xdg/reflector/reflector.conf` fájlban megadott beállításokkal futtatja. Az ebben a fájlban található alapértelmezett beállítások jó kiindulási alapot és példát nyújtanak.

Engedélyezze a `reflector.service` szolgáltatást, hogy a Reflector automatikusan elinduljon az operációs rendszer indulásakor. Ha azonnal el szeretné indítani, akkor indítsa el a szolgáltatást.

Megjegyzés A `reflector.service` szolgáltatás függ egy hálózati várakozási szolgáltatástól, amelyet a network-online.target segítségével kell beállítani.

### systemd időzítő

A reflector biztosít egy systemd időzítőt (`reflector.timer`), amely hetente elindítja a `reflector.service` systemd szolgáltatást. Az ütemezés szerkeszthető a `reflector.timer` szerkesztésével.

Az `reflector.service` szolgáltatás indításakor használt alapértelmezett beállítások módosításához szerkessze a beállításfájlt a systemd szolgáltatás szakaszban leírtak szerint. Ezután indítsa el és engedélyezze a `reflector.timer` időzítőt.

A tükörszerverlista ütemezés előtti frissítése érdekében indítsa el a `reflector.service` szolgáltatást.

### pacman automatikus műveletindító (pacman hook)

A pacman-mirrorlist szoftvercsomag nem frissül rendszeresen, ezért nem releváns a Reflector futtatása csak azért, mert a világ valamely részén egy tükörszerver hozzáadásra vagy eltávolításra került. Ehelyett használja a #systemd időzítő megközelítést. Ha egyáltalán nem szeretné, hogy a `mirrorlist.pacnew` fájl telepítésre kerüljön, akkor használja a NoExtract beállítást az `/etc/pacman.conf` fájlban.

## További olvasnivaló a témában

- Reflector fórumszál az Arch Linux Fórumon.
- Fejlesztői projektoldal, beleértve a változásnaplót is.

Category:

- Package management (Magyar)

Reflector (Magyar)
Add topic