Jump to content

# Xorg (Latviešu)

From ArchWiki

Related articles

- Autostarting
- Cursor themes
- Desktop environment
- Display manager
- Font configuration
- Window manager
- XDMCP
- xinit
- xrandr

Note

Šī lapa ir tulkojums. Saturs galvenokārt balstīts uz lapu Xorg (Русский), kura pašlaik ir daļēji novecojusi. Tulkojuma laikā informācija tika salīdzināta ar aktuālo angļu valodas lapu Xorg, un vietās, kur krievu valodas versija vairs neatbilda pašreizējai Arch Linux dokumentācijai, formulējums un ieteikumi tika pielāgoti atbilstoši angļu avotam.

no https://www.x.org/wiki/:

X.Org Server — bieži saukts vienkārši par X — ir brīvā un atvērtā pirmkoda X Window System realizācija, ko izstrādā X.Org Foundation sadarbībā ar freedesktop.org kopienu.

Xorg (parasti saukts vienkārši par X) ir ļoti populārs Linux lietotāju vidū, kā rezultātā lielākā daļa grafisko lietojumprogrammu izmanto X11, un Xorg ir pieejams gandrīz visās Linux distribūcijās. Papildu informācijai skatīt Xorg Vikipēdijā vai apmeklēt Xorg tīmekļa vietni.

Wayland ir Xorg alternatīva un pēctecis.

## Instalēšana

Instalējiet pakotni xorg-server.

Papildus var būt nepieciešamas pakotnes no xorg-apps grupas noteiktiem konfigurācijas scenārijiem. Tās ir aprakstītas attiecīgajās sadaļās.

Pieejama arī xorg grupa, kas ietver Xorg serveri, xorg-apps pakotnes un fontus.

### Draiveru instalēšana

Linux kodols ietver atvērtā pirmkoda videodraiverus un aparatūras paātrināta kadru bufera atbalstu. Tomēr lietotāja līmeņa atbalsts ir nepieciešams OpenGL un 2D paātrinājumam X11 vidē.

Vispirms identificējiet videokarti (rindā Subsystem būs redzams konkrētais modelis):

    $ lspci -v | grep -A1 -e VGA -e 3D

Pēc tam instalējiet atbilstošo draiveri. Pilnu atvērtā pirmkoda draiveru sarakstu var atrast ar:

    $ pacman -Ss xf86-video

Xorg automātiski meklē instalētos draiverus:

- Ja netiek atrasts konkrētais draiveris, vispirms tiek mēģināts fbdev (xf86-video-fbdev), kas nenodrošina 2D vai 3D paātrinājumu.
- Ja tas nav atrasts, Xorg mēģina izmantot universālo vesa draiveri (xf86-video-vesa), kas atbalsta daudzas mikroshēmas, bet bez paātrinājuma.
- Ja arī vesa nav pieejams, Xorg izmanto KMS režīmu ar GLAMOR paātrinājumu (skatīt modesetting(4)).

Lai nodrošinātu video paātrinājumu un piekļuvi visiem GPU režīmiem, ir nepieciešams pareizs videodraiveris:

Ražotājs | Tips | Dokumentācija | Draiveris | OpenGL | OpenGL (multilib) | Vulkan | Vulkan (multilib)
--- | --- | --- | --- | --- | --- | --- | ---
AMD (iepriekš ATI) | Atvērtā koda | AMDGPU | xf86-video-amdgpu | mesa | lib32-mesa | vulkan-radeon / amdvlkAUR | lib32-vulkan-radeon / lib32-amdvlkAUR
ATI | xf86-video-ati | Nav
Slēgtais | AMDGPU PRO | xf86-video-amdgpu | amdgpu-pro-oglpAUR | lib32-amdgpu-pro-oglpAUR | vulkan-amdgpu-proAUR | lib32-vulkan-amdgpu-proAUR
Intel | Atvērtā koda | Intel graphics | xf86-video-intel | mesa vai mesa-amber | lib32-mesa | vulkan-intel | lib32-vulkan-intel
NVIDIA | Atvērtā koda | Nouveau | xf86-video-nouveau | mesa | lib32-mesa | Nav
Slēgtais | NVIDIA | nvidia[broken link: package not found] | nvidia-utils | lib32-nvidia-utils | nvidia-utils | lib32-nvidia-utils
nvidia-470xx-dkmsAUR | nvidia-470xx-utilsAUR | lib32-nvidia-470xx-utilsAUR | nvidia-470xx-utilsAUR | lib32-nvidia-470xx-utilsAUR
nvidia-390xx-dkmsAUR | nvidia-390xx-utilsAUR | lib32-nvidia-390xx-utilsAUR | nvidia-390xx-utilsAUR | lib32-nvidia-390xx-utilsAUR

1. NVIDIA Optimus klēpjdatoriem skatīt NVIDIA Optimus.
2. Intel grafikai skatīt Intel graphics#Installation.
3. Vecākai aparatūrai var būt nepieciešami mesa-amber draiveri.
4. Ieteicams vulkan-radeon nevis amdvlk (skatīt AMDGPU#Installation).

Citus draiverus var atrast grupā xorg-drivers.

Xorg parasti darbojas bez slēgtiem draiveriem; tie nepieciešami galvenokārt spēlēm un intensīvai 3D grafikai. Izņēmums ir jaunākās GPU paaudzes (īpaši NVIDIA).

#### AMD

GPU modeļu un arhitektūru atbilstību skatīt Wikipedia:lv:AMD grafisko procesoru saraksts.

GPU arhitektūra | Atvērtā koda draiveris | Slēgtais draiveris
--- | --- | ---
RDNA un jaunāki | AMDGPU | AMDGPU PRO
GCN 3 un jaunāki
GCN 1 un 2 | AMDGPU / ATI | nav pieejams
TeraScale un vecāki | ATI | nav pieejams

1. Eksperimentāls.

## Palaišana

Komandu Xorg(1) parasti nepalaiž tieši. X serveris tiek palaists ar displeja pārvaldnieku vai xinit.

Tip Parasti papildus nepieciešams logu pārvaldnieks vai darbvirsmas vide.

## Konfigurēšana

Note Arch nodrošina noklusējuma konfigurācijas failus mapē `/usr/share/X11/xorg.conf.d/`; lielākajai daļai lietotāju papildu konfigurācija nav nepieciešama.

Xorg var konfigurēt ar `xorg.conf` un `.conf` failiem. Pilns meklēto ceļu saraksts ir aprakstīts xorg.conf(5).

### .conf failu izmantošana

Mapē `/etc/X11/xorg.conf.d/` atrodas sistēmai specifiskā konfigurācija. Failiem jābeidzas ar `.conf` un parasti jāsākas ar `XX-`.

Faili tiek lasīti alfabētiskā secībā; konflikta gadījumā tiek piemērots pēdējais nolasītais fails.

### xorg.conf izmantošana

Xorg var konfigurēt arī ar `/etc/X11/xorg.conf` vai `/etc/xorg.conf`. Skeletu var ģenerēt ar:

    # Xorg :0 -configure

Tas izveidos `xorg.conf.new` mapē `/root/`, kuru var nokopēt uz `/etc/X11/xorg.conf`.

Tip Ja X jau darbojas, izmantojiet citu displeju, piemēram `Xorg :2 -configure`.

## Ievades ierīces

Pēc noklusējuma tiek izmantots xf86-input-libinput, bet pieejami arī citi draiveri, piemēram xf86-input-evdev.

Aparatūras noteikšanu nodrošina udev.

## Monitora iestatījumi

### DPI

Pēc noklusējuma Xorg izmanto DPI 96. DPI var mainīt ar:

    $ xrandr --dpi 144

Pastāvīgai konfigurācijai skatīt Autostarting#On Xorg startup.

## Kompozīcija

Composite paplašinājums ļauj renderēt logus ārpus ekrāna buferī. Daži logu pārvaldnieki to dara paši, citos gadījumos nepieciešams atsevišķs kompozitors.

## Problēmu novēršana

Ja rodas problēmas, pārbaudiet žurnālus:

- `/var/log/Xorg.*.log`
- `~/.local/share/xorg/`

## Skatīt arī

- Xorg(1)
- xorg.conf(5)
- Wayland
- Xplain
- Gentoo:Xorg/Guide#Configuration

Category:

- Latviešu

Hidden category:

- Pages with broken package links

Xorg (Latviešu)
Add topic