Jump to content

# Package Maintainers (Magyar)

From ArchWiki
Fordítás állapota: Ez a cikk az angol Package Maintainers című cikk magyar nyelvre lefordított változata. Utolsó fordítás dátuma: 2025.11.14. Amennyiben a lefordítás időpontja óta az angol nyelvű cikkben történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

A szoftvercsomag-karbantartók (korábban megbízható felhasználóknak nevezték őket) hivatalos Arch Linux személyzeti szerepkört töltenek be. A szoftvercsomag-karbantartók a következő feladatokat látják el:

- Karbantartják a hivatalos szoftvercsomag-tárolókban található szoftvercsomagokat (a core szoftvercsomag-tároló kivételével).
- Felügyelik, kezelik és irányítják az AUR szoftvercsomag-tároló működését.

Továbbá, az általánosságban használt "szoftvercsomag-karbantartó" kifejezés minden olyan személyre vonatkozik, aki szoftvercsomagot tart karban, függetlenül attól, hogy melyik szoftvercsomag-tárolóban van jelen, ahogyan azt az Arch terminology (Magyar)#Szoftvercsomag-karbantartó szakasz is leírja.

## Hogyan válhatok szoftvercsomag-karbantartóvá?

A szoftvercsomag-karbantartóvá válás minimális követelményei a következők:

- Alapszintű ismeretek a shell szkriptek használatában.
- Néhány szoftvercsomag karbantartása az AUR szoftvercsomag-tárolóban, tiszta, magas minőségű PKGBUILD fájlokkal.
- Alapvető közösségi részvétel (levelezőlista, fórumok, IRC).
- Magabiztos internetes keresési készség.
- Átfogó elképzelés arról, hogy milyen típusú szoftvercsomagokat kíván karbantartani (lényegében tudnia kell, hogy miért szeretne Ön szoftvercsomag-karbantartóvá válni).

Annak ellenére, hogy szoftvercsomag-karbantartóvá válhat pusztán a minimális követelmények teljesítésével, a standard szavazási eljárás során Önről véleményt alkotó személyek ennél többet is elvárhatnak. Ilyen elvárások lehetnek például:

- Aktív részvétel a hibakövető rendszerben (hibák jelentése, kutatás, információszolgáltatás).
- Javító szoftvercsomagok (patch-ek) készítése az Arch projektekhez.
- Részvétel néhány nyílt forráskódú projektben (akkor is, ha azok az Ön saját fejlesztései).

Ha mindezek elolvasása után továbbra is úgy érzi, hogy szeretne szoftvercsomag-karbantartóvá válni, akkor az első lépés az, hogy találjon két szoftvercsomag-karbantartót, akik hajlandóak Önt támogatni. Miután sikerült támogatókat szereznie, írjon egy szellemes jelentkezést, amelyet GPG kulcsával aláírva küldjön el az aur-general levelezőlistára.

Megjegyzés Amennyiben egy megkeresett szoftvercsomag-karbantartó elutasítja, hogy támogassa az Ön jelentkezését, ezt az információt mindenképpen ossza meg, amikor másik szoftvercsomag-karbantartótól kér támogatást.

További információért kérjük, tekintse meg a szoftvercsomag-karbantartói szabályzatot[Halott link 2025-11-17—HTTP 404] és aszoftvercsomag-karbantartói irányelveket.

## Aktív szoftvercsomag-karbantartók

Tekintse meg a https://archlinux.org/people/package-maintainers/ listát.

## Korábbi szoftvercsomag-karbantartók

Tekintse meg a https://archlinux.org/people/package-maintainer-fellows/ listát.

Categories:

- Arch development (Magyar)
- Teams (Magyar)

Hidden category:

- Pages with dead links

Package Maintainers (Magyar)
Add topic