Jump to content

# 7-Zip (Magyar)

From ArchWiki

Related articles

- Archiving and compression (Magyar)

A 7-Zip egy fájlarchiváló szoftver, amely magas tömörítési arányt kínál. Korábban a p7zip szoftvercsomag biztosította.

## Telepítés

Telepítse a 7zip szoftvercsomagot.

A szoftver futtatásához szükséges parancs a következő:

    $ 7z

Alternatív megoldásként a bsdtar(1) is biztosít 7z archívum támogatást, és a libarchive szoftvercsomag részeként érhető el.

## Példák

Warning Ne használja a 7z formátumot biztonsági mentés céljára, mert nem menti el a fájlok tulajdonosát és csoportját.

Fájl vagy könyvtár hozzáadása az archívumfájlhoz (vagy ha az még nem létezik, akkor egy új archívumfájl létrehozása):

    $ 7z a archívum_neve fájl_neve

Továbbá lehetőség van jelszó beállítására a `-p` kapcsolóval, valamint az archívum szerkezetének az elrejtésére is lehetőség van a `-mhe=on` kapcsolóval:

Warning A `-p` kapcsoló használatakor a parancssorban meg kell adnia egy jelszót. A 24.09-es verziótól kezdődően az `Enter password:` felszólításnál megadott érték már nem rejtett. Amit Ön beír, az szemmel látható lesz, és nem kér jelszó-megerősítést.

    $ 7z a archívum_neve fájl_neve -p -mhe=on

Meglévő fájlok frissítése az archívumban, vagy újak hozzáadása, ha azok korábban nem léteztek:

    $ 7z u archívum_neve fájl_neve

Egy archívum tartalmának kilistázása:

    $ 7z l archívum_neve

Minden fájl kibontása egy archívumból az aktuális könyvtárba anélkül, hogy a könyvtárszerkezet használva lenne:

    $ 7z e archívum_neve

Kibontás teljes elérési útvonalakkal:

    $ 7z x archívum_neve

Kibontás egy új könyvtárba:

    $ 7z x -okönyvtár_neve archívum_neve

Archívum épségének ellenőrzése:

    $ 7z t archívum_neve

## Különbségek a 7z, 7za és 7zr bináris fájlok között

A szoftvercsomag három futtatható állományt tartalmaz:

- A `7z` bővítményeket használ az archívumok kezeléséhez.
- A `7za` egy önálló futtatható állomány, amely kevesebb archívumformátumot kezel, mint a 7z.
- A `7zr` szintén egy önálló futtatható állomány. Ez a 7za "könnyített változata", amely kizárólag 7z archívumokat kezel. A 7za fájlal ellentétben nem képes titkosított archívumok kezelésére.

## További olvasnivaló a témában

- Wikipedia:7-Zip
- 7-Zip homepage
- Official manual

Category:

- Data compression and archiving (Magyar)

7-Zip (Magyar)
Add topic