Jump to content

# Help:Browsing (Magyar)

From ArchWiki
Fordítás állapota: Ez a cikk az angol Help:Browsing című cikk magyar nyelvre lefordított változata. Utolsó fordítás dátuma: 2025.11.18. Amennyiben a lefordítás időpontja óta az angol nyelvű cikkben történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Kapcsolódó cikkek

- Help:Reading (Magyar)

Az ArchWiki hivatalos MediaWiki példánya online elérhető a https://wiki.archlinux.org címen bármilyen webböngésző segítségével.

## Keresés

A MediaWiki támogatja a teljes szövegű keresést. A keresőmezőt az oldal tetején találja. Ennek a funkciónak a korlátja, hogy csak a 3 karakternél hosszabb szavakat indexeli. Ha rövidebb szavakra (egytől három karakterig) szeretne keresni, akkor egy ismert megoldás a Google sitesearch funkciójának a használata. Adja meg a keresési kifejezéseket az űrlapon, és az automatikusan az ArchWiki területén belül fog keresni.

Természetesen ugyanezt kézzel is megteheti, amennyiben a Google-keresésekhez hozzáfűzi a `site:wiki.archlinux.org` karaktersort:

    az Ön keresési kifejezése ide kerül site:wiki.archlinux.org

Ez a módszer jól működik, de nem valósidejű. A Google egy-három naponta indexeli az ArchWiki weboldalt.

### Hogyan működik?

- A cikk tartalma nyers (wikiszöveg) formájában kerül keresésre – tehát az a szöveg lesz átvizsgálva, amely a "szerkesztés" gombra kattintva a szerkesztőmezőben látható, nem pedig a megjelenített oldalt nézi át a kereső amikor keres. Ez azt jelenti, hogy a beillesztett sablonból származó tartalom nem kerül be a keresésbe, viszont a csővezetékezett hivatkozások célja igen. Ez azt is jelenti, hogy a "#redirect" utasítások is keresésre kerülnek, így az átirányított oldalak kétszer fognak szerepelni – egyszer az eredeti oldal, egyszer pedig az átirányítás formájában.
- A keresési funkció úgy tekinthető, hogy teljes szavakon működik, amelyeket szóközök vagy más írásjelek választanak el. Tehát, amennyiben az Ön keresési kifejezése tartalmazza a 'book' szót, akkor az eredmények nem fogják tartalmazni azokat az oldalakat, amelyekben csak a 'books' vagy a 'booklet' szó szerepel. Ugyanígy, amennyiben a keresési kifejezésben az 'inter' szerepel, akkor az eredmények nem fogják tartalmazni azokat az oldalakat, amelyekben csak az 'international' szó található, de tartalmazhatják azokat, amelyekben az 'inter-national' kifejezés szerepel.
- Ön minden olyan szóra rákereshet, amely egy adott előtaggal kezdődik, amennyiben a keresési kifejezés végére hozzáadja a `*` karaktert. Például a `book*` visszaadja a `book` és a `books` találatokat.
- Idézőjelek használatával Ön rákereshet kifejezésekre. Egy kifejezés teljes szavakból áll, így például az 'Arch Linux' kifejezés nem lesz megtalálható a "ch Lin" keresésével, viszont megtalálható lesz a "Arch Linux" keresésével.

További információért tekintse meg a Mediawikiwiki:Help:Searching/hu leírást.

### Keresőmotor bang-ek

Megjegyzés a nemzetünk nyelvén beszélőknek: A "keresőmotor bang-ek" (angolul: search engine bangs) olyan speciális parancsok, amelyeket ha a böngésző keresőmezőjébe beírjuk, akkor közvetlenül egy adott weboldalon belül (vagy szolgáltatáson belül) indíthatjuk el a keresést.

Számos keresőmotor, például a Searx, a DuckDuckGo és mások kínálnak "search bang" funkciót, amellyel Ön közvetlenül kereshet az ArchWiki weboldalon. Miután egy támogatott keresőmotort beállított alapértelmezett keresőként a webböngészőjében, közvetlenül beírhat egy lekérdezést a böngésző URL sávjába, például így:

    !archwiki az Ön keresési kifejezése ide kerül

Rövidebb írásmóddal:

    !arch az Ön keresési kifejezése ide kerül

Még rövidebb írásmóddal:

    !aw az Ön keresési kifejezése ide kerül

### Keresőmotor-parancsikonok Chromium-alapú webböngészőkhöz

1. Írja be a címsorba: `chrome://settings/searchEngines`. Kattintson a "Hozzáadás" gombra a "Webhelykeresés" szakaszban. A `chrome://` részt cserélje ki a böngészőjének megfelelően.
2. A "Keresőmotorok" mezőben nevezze el ezt a bejegyzést, például "ArchWiki".
3. A "Parancsikon" mezőbe írja be azt a szöveget, amely aktiválja ezt a keresőmotort a címsorban, például: `!aw` .
4. Az "URL, ahol a lekérdezés helyére %s kerül" mezőbe írja be az `https://wiki.archlinux.org/title/Special:Search/%s` URL-t.
5. Kattintson a "Hozzáadás" gombra. A címsor parancsikonja mostantól aktív.

## Kapcsolódó cikkek keresése

Minden ArchWiki-cikk kategóriákba van rendezve. Egy adott oldalhoz tartozó kategóriák alul jelennek meg. Például ez az oldal a Category:Help (Magyar) kategóriába tartozik. A kategóriák hierarchiáját megtekintheti a Table of contents (Magyar) oldalon.

Továbbá sok cikk közvetlenül hivatkozik kapcsolódó cikkekre egy Kapcsolódó cikkek szövegdoboz segítségével, amely az adott cikk tetején található meg.

## Offline megtekintés

Az Arch Wiki letölthető kényelmes, offline felhasználásra is.

### Szoftvercsomagok

- arch-wiki-docs — Az ArchWiki oldalai offline böngészésre optimalizálva.

  https://github.com/lahwaacz/arch-wiki-docs || arch-wiki-docs, arch-wiki-docs-jaAUR Japánoknak.

- arch-wiki-lite — Az arch-wiki-lite célja, hogy a lehető legzökkenőmentesebb élményt nyújtsa annak, aki internetkapcsolat vagy grafikus webböngésző indításának lehetősége nélkül maradt.

  https://gitlab.archlinux.org/grawlinson/arch-wiki-lite || arch-wiki-lite

- arch-wiki-man — Az ArchWiki könnyen elérhető és kereshető kézikönyvoldalak (man súgóoldalak) formájában.

  https://github.com/greg-js/arch-wiki-man || arch-wiki-manAUR

- wikiman — Offline keresőmotor kézikönyvoldalak számára, Arch Wiki számára, Gentoo Wiki számára és egyéb dokumentációk számára.

  https://github.com/filiparag/wikiman || wikiman

- archwiki-offline — Egyszerű szkript az Arch Wiki offline használatához, előnyben részesített listázómenükkel, amely lehetővé teszi az oldalak zökkenőmentes offline elérését.

  https://github.com/niksingh710/archwiki-offline || archwiki-offlineAUR

### Alternatíva

A kiwix-desktop-gitAUR szoftvercsomag lehetővé teszi a tömörített zim formátumú fájlok böngészését. Az ArchWiki zim fájl letölthető a https://library.kiwix.org weboldalról.

## Alternatív online megjelenítők

- Wikicurses — Egyszerű curses-alapú felület MediaWiki oldalak számára, mint például az ArchWiki vagy a Wikipedia.

  https://bbs.archlinux.org/viewtopic.php?id=187864 || wikicurses

Tipp Androidra elérhető az ArchWiki Viewer for Android, amely egy egyszerű megjelenítő az online ArchWiki számára. Az oldalak formázása mobilos megtekintésre van optimalizálva.
Category:

- Help (Magyar)

Help:Browsing (Magyar)
Add topic